BG
4.7.2022 г.
Официален вестник на Европейския съюз
C 257/23
Страни в главното производство Жалбоподател: Stappert Deutschland GmbH Ответник: Hauptzollamt Hannover
Преюдициални въпроси 1.
Обхваща ли понятието „кухи профили“ в правилото за произход към подпозиция 7304 41 от ХС в приложение 22-01 към ДР за МКС (1), което поставя придобиването на произход в зависимост от „промяната в тарифната позиция на кухи профили от подпозиция 7304 49“ (правило за произход на кухи профили), завършен чрез гореща обработка материал от подпозиция 7304 49 от ХС, прав и с еднаква дебелина на стената, който не отговаря на изискванията на технически стандарт за безшевни, завършени чрез гореща обработка тръби от неръждаема стомана и от който чрез студена преработка се произвеждат тръби с различно напречно сечение и дебелина на стената? 2.
При отрицателен отговор или ако не е необходимо да се отговаря на първия въпрос: нарушава ли правилото за произход на кухи профили член 60, параграф 2, член 284 от МКС (2) и член 290 ДФЕС, тъй като: a) е немотивирано, б) има неопределена правна природа или в) от основанието за произход са изключени операции по обработка, които съгласно член 60, параграф 2 от МКС биха били придаващи произход? 3.
При утвърдителен отговор на втория преюдициален въпрос: определя ли се придобиването на произход на стоките от подпозиция 7304 41 от ХС в спора по главното производство съгласно правилото за произход „CTH“ [преминаване във въпросната позиция от която и да било друга позиция] към подпозиция 7304 41 от ХС в приложение 22-01 към ДР за МКС, съгласно остатъчното правило по глава 73 от ХС в приложение 22-01 към ДР за МКС или съгласно член 60, параграф 2 от МКС?
(1) (2)
Делегиран регламент на Комисията (EC) 2015/2446 от 28 юли 2015 година за допълнение на Регламент (ЕС) No 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 2015 г., стр. 1).
Регламент (ЕС) No 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза (ОВ L 269, 2013 г., стр. 1).
Иск, предявен на 25 март 2022 г. — Европейска комисия/Португалска република (Дело C-220/22) (2022/C 257/30) Език на производството: португалски Страни Ищец: Европейска комисия (представители: I. Melo Sampaio и M. Noll-Ehlers) Ответник: Португалска република
Искания на ищеца — Да обяви, че като систематично и трайно е превишила годишната пределно допустима стойност за NO2, считано от 1 януари 2010 г. в зоните PT-3001 Lisboa Norte, PT-1004 Porto Litoral и PT-1009 Entre Douro e Minho (преди това, PT-1001 Braga), Португалия не е изпълнила задълженията си съгласно член 13, параграф 1, във връзка с приложение XI, част Б от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа (1);